Island je krajina extrémnej krásy, ale aj extrémneho počasia. Nenáročný výlet alebo cesta do práce sa môže veľmi rýchlo zmeniť v boj o prežitie. Vtedy nastupuje dobrovoľná záchranná služba ICE-SAR. Akí ľudia sú schopní pomáhať dobrovoľne v tak nehostinných podmienkach a riskovať život? Prečo to robia a akú majú motiváciu? Atli vo svojom vystúpení rozpráva, aké to je byť súčasťou dobrovoľníckeho záchranného tím na Islande.
Barbara Lisá má 39 rokov, žije v Anglicku s indickým manželom a už 5,5 roka sa snažia o dieťa. Prešla si troma umelými oplodneniami, potratom a mimomaternicovým tehotenstvom, ktoré ju skoro stálo život. Má dva magisterské tituly zo zahraničných univerzít. Získala rôzne štipendiá a ocenenia, vydala akademickú knihu "The toughest moments of entrepreneurs" a písalo sa o nej v zahraničných i slovenských médiách. Založila jednu z prvých firiem na rozlúčky so slobodou v Strednej Európe. Posledných 11 rokov pracuje ako konzultantka pre globálne firmy. Jej životným cieľom je inšpirovať ľudí k radostnému a úspešnému životu a o svojich skúsenostiach píše veľmi otvorene na svojom blogu Autentická Žena a na Ženy v Meste. Rada tancuje, precestovala tretinu sveta, veľa číta a neustále na sebe pracuje.